19/10/2009 | Administración LocalMunicipal
A Capela
Anuncio ordenanza fiscal reguladora do prezo público pola prestación do servizo de axuda no fogar

Elevado a definitivo o acordo de aprobación provisional da ordenanza fiscal reguladora do prezo público pola prestación do Servizo de axuda no fogar, adoptado polo pleno do Concello en sesión celebrada o día vinte de agosto de 2009, ó non terse presentado reclamacións ou alegacións ó mencionado acordo, procédese de acordo co establecido no artigo 17.4 do Real Decreto Lexislativo 2/2004 do 5 de marzo que recolle o Texto refundido da Lei reguladora de Facendas Locais á publicación do texto íntegro da ordenanza fiscal: Asimesmo queda definitivamente derrogada a ordenanza fiscal nº 9 reguladora da Taxa pola prestación do servizo de axuda a domicilio, aprobada polo pleno en sesión celebrada o día vinte e catro de setembro de mil novecentos noventa e oito. De conformidade co previsto no artigo 127 em relación co artigo 41, e segundo as normas contidas no capítulo VI do Título I do Real Decreto Lexislativo 2/2004, de 5 de marzo, pólo que se aproba o texto refundido da Lei Reguladora das Facendas Locais, o Concello da Capela establece o prezo público pólo Servizo de Axuda no Fogar, por libre concorrência e para facer a súa adaptación a Lei 39/2006 de 14 de decembro de Promoción da Autonomia persoal e atención ás persoas en situación de dependencia e mais a Orde de 22 de xaneiro de 2009 pola que se regula o servizo de axuda no fogar na Comunidade Autónoma de Galicia. O prezo público regulado neste acordo constitue unha prestación patrimonial de carácter público que se satisfará pólos usuarios que voluntariamente soliciten a prestación do servizo de axuda no fogar.3.1 Estan obrigados ao pago todas aquelas persoas que sexan dadas de alta no servizo de axuda no fogar por libre concorrência e aquelas persoas unha vez recoñecidas como dependentes ao abeiro da Lei 39/2006 de 14 de decembro, de Promoción da Autonomia Persoal e Atención ás Persoas en situación de Dependencia, e que teñan Resolución do Plan Individual de Atención (PIA) no que se lles recoñezca o citado servizo, en calquera das súas modalidades (servizo ou respiro), de acordo co estipulado no Regulamento do Servizo de Axuda no Fogar do Concello da Capela.3.2 Se a persoa beneficiaria do Servizo carecera de capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado.3.3 A obriga do pagamento do prezo público nace dende o momento de alta no servizo, calquera que sexa a súa modalidade.4.1. Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela.4.2. A capacidade económica das persoas usuarias do servizo de axuda no fogar calcularase en atención a súa renda e, se é o caso, ó seu patrimonio. Teranse en conta, ademais, as persoas conviventes economicamente dependentes, de acordo co establecido nos parágrafos seguintes.4.3. A renda valorarase atendendo ós ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4.4. Para o cómputo do patrimonio ateranse ó disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.4.5. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependan economicamente dos citados perceptores.4.6. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 ós 65 anos e dun 1% os menores de 35 anos.4.7. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida. O Servicio de Axuda no Fogar financiarase coas aportacións da Xunta de Galicia e as propias do Concello, xunto ca aportación da persoa usuaria, de acordo co disposto no artigo 16 da Orde de 22 de xaneiro de 2009, reguladora do servicio de Axuda no Fogar. Os usuarios colaborarán en función da súa capacidade económica, que se calculará en atención á súa renda e, se é o caso, ó seu patrimonio. Teranse en conta, ademais, as persoas conviventes economicamente dependentes, segundo o establecido no artigo 17 da Orde de 22 de xaneiro de 2009, reguladora do servicio de Axuda no Fogar. Para determinar a participación dos usuarios do servicio no financiamento do mesmo terase en conta o indicador público de rendas de efectos múltiples (IPREM), que para o ano 2009 establécese en 527,24 euros, e no caso de que a capacidade económica da persoa usuaria sexa igual ou inferior a este, quedará exenta da obriga de participar no custo do servicio. Para o resto dos supostos, o Concello de A Capela establece unha regulación progresiva de copagamento do servicio, respectando en todo caso os límites expresados no artigo 18 da Orde de 22 de xaneiro de 2009 e que se sinalan no artigo seguinte. Prevese o seguinte baremo económico (IPREM: o establecido para cada exercicio pola Administración Xeral do Estado). Ingresos usuarios Custo asumido polos usuarios - Ingresos iguais ou inferiores ó 100% do IPREM. 0% - Ingresos superiores ó 100% e que non excedan do 150% do IPREM. 10% - Ingresos superiores ó 150% e que non excedan do 200% do IPREM. 15% - Ingresos superiores ó 200% e que non excedan do 300% do IPREM. 20% - Ingresos superiores ó 300% e que non excedan do 350% do IPREM. 30% - Ingresos superiores ó 350% e que non excedan do 400% do IPREM. 40% - Ingresos superiores ó 400% e que non excedan do 450% do IPREM. 50% - Ingresos superiores ó 450% e que non excedan do 500% do IPREM. 60% - Ingresos superiores ó 500% do IPREM. 65% O custo da hora do Servicio de Axuda no Fogar é de 11,00 euros (IVA incluído). Este baremo será de aplicación para servicios de carácter doméstico e técnico (teleasistencia). No caso da teleasistencia o abono refírese ó tanto por cento do custo mensual do servicio.7.1- O prezo/hora do servizo de axuda no fogar queda fixado para o ano 2009 en 11,00 euros. As contías prezo hora porán ser incrementadas anualmente segundo a subida do IPC aprobada por Resolucion da Alcaldia.7.2- A cuota tributaria para pagar polos usuarios do servizo será o resultado de multiplicar o número de horas prestadas polo prezo/hora e pola porcentaxe para aplicar que corresponda segundo o establecido no artigo anterior e de conformidade co establecido no artigo 24 do Texto refundido da lei reguladora das facendas locais e tendo en conta criterios de capacidade económica dos suxeitos obrigados a pagalas e atendendo o disposto no artigo 18 da Orde do 22 de xaneiro de 2009. O pagamento da cota ralizarase mensualmente no mes inmediato seguinte, a traves de domiciliación bancaria que autorizará a persoa usuaria do servizo por escrito.7.3- As débedas pólos prezos públicos poderán esixirse pólo procedemento administrativo de apremio. Esta ordenanza entrará en vigor unha vez que sexa publicada no Boletín Oficial da Provincia da Coruña, permanecendo en vigor ata a súa modificación ou derogación expresas. Para o non contemplado neste regulamento respecto da prestación do servizo de axuda no fogar ás persoas dependentes se terá en conta o establecido na orde da Vicepresidencia da Igualdade e do Benestar de 17 de decembro de 2007 (DOG nº 246, de 21 de decembro), Decreto 176/2007 do 6 de setembro e demáis disposicións concordantes de aplicación. A Capela, 5 de outubro de 2009 O ALCALDE-PRESIDENTE Asdo.: Angel López Sueiro.